Liste over Seattle Seahawks-sesonger

Seattle Seahawks er et profesjonelt amerikansk fotballag basert i Seattle i Washington som spillet i National Football League (NFL). Laget ble med i ligaen i 1976 som et ekspansjonslag som da spilte hjemmekamper i Kingdome frem til 2000. Lagets nye stadion, Lumen Field, ble i 2002 åpnet på samme sted og har en kapasitet på 68&nbsp;740 for amerikansk fotball;  stadionet er kjent blant annet for å ha satt rekorder for tilskuernes støynivå. Seahawks spilte originalt i National Football Conference (NFC) i lagets første sesong, men ble flyttet til American Football Conference (AFC) året derpå og spilte i AFC West i 25 sesonger hvor de vant to titler. Laget returnerte til NFC i  i NFC West og har siden hatt større suksess enn divisjonsrivalene med ni divisjonstitler og flere turer til sluttspillet. Seahawks vant tre NFC Championships mellom 2005 og 2015 og lagets første Super Bowl i 2013. De er det eneste laget som har spilt i både AFC Championship Game og NFC Championship Game. Lagets eiergruppe var ledet av Nordstrom-familien fra 1976 til 1988 da det ble solgt til eiendomsmogulen Ken Behring. Hans forsøk på å flytte Seahawks til Los Angeles i 1996 var mislykket, samt tidlige forsøk på å bygge et nytt stadion. I 1997 solgte Behring laget til Paul Allen, en av grunnleggerne av Microsoft, som forble eier frem til han døde i 2018; Paul G. Allen Trust, styrt av Jody Allen, har siden vært lagets offisielle eier.

Seattle og det andre ekspansjonslaget fra 1976 Tampa Bay Buccaneers spilte en uvanlig terminliste som ignorerte divisjoner og inkluderte bytting av conference i lagenes to første sesonger. I de første syv årene under hovedtrener Jack Patera hadde Seahawks to positive sesonger uten å nå sluttspillet, inkludert i -sesongen da Patera ble utnevnt NFL Coach of the Year. Patera fikk sparken i -sesongen og Mike McCormacktok over i sesongens syv gjenværende kamper. Seahawks nådde sluttspillet for første gang i 1982 som et wildcardlag da trener Chuck Knox ledet Seahawks til et sesongresultat på 9–7; laget overrasket med en borteseier over Miami Dolphins på vei til AFC Championship Game, hvor de tapte mot divisjonsrivalene Los Angeles Raiders. Knox ledet laget gjennom en storhetstid i AFC West hvor de nådde sluttspillet som wildcards i 1984 og 1987 og som divisjonsmestere i 1988. Han sa opp i 1991 etter tre år på rad uten å kvalifisere til sluttspillet og ble erstattet av lagets president og general manager Tom Flores, som forble hovedtrener fra 1992 til 1994. Flores ledet laget til et sesongresultat på 2–14 i -sesongen—lagets dårligste sesongresultat—i en sesong hvor angrepet scoret kun 140 poeng, en NFL-rekord for færrest poeng over 16 kamper. Dennis Erickson tok over i fire sesonger, men klarte aldri å sikre en positiv sesong og fikk sparken etter 1998-sesongen.

Allen ansatte tidligere trener for Green Bay Packers Mike Holmgren før -sesongen, som Seahawks endte med divisjonstittelen i AFC West og endte den lengste aktive sluttspilltørken i ligaen. Laget tapte mot Miami Dolphins i wildcardrunden, som ble Seattles siste sluttspillkamp i AFC da de ikke ville nå sluttspillet igjen før de ble flyttet til NFC. Seahawks nådde sluttspillet for første gang i NFC i 2003 som et wildcardlag; de fulgte det opp med fire divisjonstitler på rad i NFC West. De nådde også lagets første Super Bowl i perioden, Super Bowl XL i 2005, hvor de tapte mot Pittsburgh Steelers; det var også det første året Seattle hadde vunnet en sluttspillkamp siden 1984. Running back Shaun Alexander ble også den første spilleren for Seahawks til å bli utnevnt NFL Most Valuable Player. Holmgren forlot laget etter hans 10-årige kontrakt utløp da Seahawks ikke klarte å nå sluttspillet etter 2008-sesongen og ble erstattet av Jim L. Mora, som fikk sparken etter én sesong som endte 5–11. Pete Carroll ble ansatt i januar 2010 og begynte sin tid med Seahawks med en divisjonstittel i NFC West til tross for et sesongresultat på 7–9, den første gangen et lag hadde vunnet en divisjonstittel med et negativt sesongresultat i NFL, og har nådd Super Bowl to år på rad: en seier over Denver Broncos i Super Bowl XLVIII i 2013 og et tap mot New England Patriots i Super Bowl XLIX i 2014. Seahawks vant fem divisjonstitler og nådde sluttspillet 14 ganger under Carroll mellom 2010 og 2023.

Per slutten av -sesongen har Seahawks 392 seiere, 366 tap og 1 uavgjort i seriespill, med 17 seiere og 19 tap i sluttspillet. Laget har hatt 27 vinnende sesonger, 18 tapende sesonger og åtte sesonger som endte 8–8. Etter flere tiår med tapende sesonger nådde Seahawks et sammenlagtresultat på .500 sent i 2015 ved å vinne lagets 625. seriekamp. Seahawks er ett av tre moderne lag i de store ligaene i Nord-Amerika i Seattle-området som har et positivt sammenlagtresultat, sammen med Seattle SuperSonics (som flyttet til Oklahoma Cityi 2008) og Seattle Sounders FC, som begynte å spille i Major League Soccer i 2009. Den 23. oktober 2016 spilte Seahawks mot Arizona Cardinals i University of Phoenix Stadium i en kamp som endte 6–6, den første gangen laget spilte uavgjort.

## Sesonger

;Nøkkel for farger

;Nøkkel til utmerkelser
* COY – NFL Coach of the Year Award
* CPOY – NFL Comeback Player of the Year Award
* DPOY – NFL Defensive Player of the Year Award
* DROY – NFL Defensive Rookie of the Year Award
* MVP – NFL Most Valuable Player Award
* OPOY – NFL Offensive Player of the Year Award
* SB MVP – Super Bowl Most Valuable Player Award
* WPMOY – Walter Payton NFL Man of the Year Award

## Noter

## Referanser